EkBass/fiwiki-20250220-pages-articles huggingface dataset:
Anni-Maija Kauppila

Anni-Maija Kauppila (s. 19. lokakuuta 1995) on suomalainen jalkapalloilija, pelipaikaltaan keskikenttäpelaaja. Hän pelasi ensimmäisen liigaottelunsa Kuopion MimmiFutiksen joukkueessa vuonna 2011 ja on sittemmin edustanut saman kaupungin Pallokissoja kausina 2012–2018 ja Kuopion Palloseuraa kaudesta 2019 alkaen. Hän voitti Suomen-mestaruuden kausilla 2021 ja 2022. Hän on ennen kauden 2023 alkua pelannut Liigassa 204 ottelua ja tehnyt niissä 36 maalia. Hänen yhden kauden maaliennätyksensä on seitsemän maalia kaudelta 2014. == Lähteet == Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt
Elisa Lemettinen

Elisa Lemettinen (s. 14. maaliskuuta 1999) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Pallokissoja kaudella 2018, Kuopion Palloseuraa kausina 2019–2021 ja Helsingin Palloseuraa kaudella 2022. Hän on ennen kauden 2022 alkua pelannut Liigassa 20 ottelua. Hän voitti Suomen-mestaruuden kaudella 2021. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Saana Hartikainen

Saana Hartikainen (s. 10. lokakuuta 2000) on suomalainen jalkapalloilija, pelipaikaltaan puolustaja. Hän on edustanut Liigassa kuopiolaisseura Pallokissoja kaudella 2018, Kuopion Palloseuraa kausina 2019–2021 ja FC Honkaa kaudella 2022. Osan kaudesta 2021 Hartikainen pelasi lainalla Jyväskylän Pallokerhossa. Hän on ennen kauden 2022 alkua pelannut Liigassa 57 ottelua ja tehnyt niissä kolme maalia, toukokuussa 2018 ja elokuussa 2019 Oulu Nice Socceria vastaan sekä heinäkuussa 2021 JyPK:n pelaajana Åland Unitedia vastaan. Hän voitti Suomen-mestaruuden kaudella 2021. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Emma Immonen

Emma Immonen (s. 1. toukokuuta 2001) on suomalainen jalkapalloilija, pelipaikaltaan maalivahti. Hän on edustanut Liigassa PK-35 Vantaata kausina 2017–2018, IK Myrania kaudella 2019, Kuopion Palloseuraa kausina 2020–2021 ja FC Honkaa kaudella 2022. Hän on ennen kauden 2022 alkua pelannut Liigassa 56 ottelua. Hän voitti Suomen-mestaruuden kausilla 2018 ja 2021. Vuonna 2017 hän pelasi Suomen Cupin loppuottelussa. Immonen on pelannut Suomen nuorisomaajoukkueissa. == Lähteet == Luokka:Suomalaiset jalkapallomaalivahdit Luokka:Vuonna 2001 syntyneet Luokka:Elävät henkilöt
Shauna Coxsey

Shauna Coxsey (27. tammikuuta 1993 Runcorn) on brittiläinen kiipeilijä, joka on erikoistunut boulderointiin. Hän on menestynein brittiläinen kisakiipeilijä ja ensimmäinen brittiläinen boulderoinnin maailmancupin kokonaiskilpailun voittanut kiipeilijä. Hän voitti maailmancupin kahtena vuonna peräkkäin vuosina 2016 ja 2017. Ulkokivillä hän on ollut ensimmäinen 8A+, 8B ja 8B+ vaikeusasteisia boulder-reittejä kiivennyt brittinainen. Coxsey aloitti kiipeilyn neljävuotiaana nähtyään elokuvan, jossa oli ranskalainen vapaakiipeilijä Catherine Destivelle. Häntä pidettiin aluksi liian pienenä kiipeilemään, mutta hän oli määrätietoinen ja sai aloittaa kiipeilyn. Hän on Ison-Britannian menestynein kisakiipeilijä ja hän on muun muassa voittanut kaikki kuusi brittien boulderoinnin mestaruuskilpailua, joihin on osallistunut. Coxsey on kilpaillut aikuisten sarjoissa vuodesta 2010 lähtien. Ensimmäisissä aikuisten MM-kilpailuissa 2011 hän oli boulderoinnin 16. Vuonna 2012 hän oli kolmesti toinen world cupin kilpailussa. Vuonna 2014 Coxsey voitti kaksi world cupin kilpailua. Vuoden 2014 MM-kilpailujen boulderoinnissa Coxsey oli neljäs. Vuonna 2015 hän voitti Münchenin world cup -kilpailun. Vuonna 2016 Coxsey voitti neljä world cupin kilpailua. Samoin vuonna 2017 hän voitti neljä world cupin -kilpailua. Vuoden 2019 MM-kilpailuissa hän oli kolmas yhdistelmäkilpailussa ja boulderoinnissa. Coxsey jäi eläkkeelle kilpailuista Tokion kesäolympialaisten jälkeen ja keskittyy nykyään ulkokiipeilyyn. Olympialaisiin valmistuessa hänen treenaamistaan häiritsi selkävamma. Hän sijoittui olympialaisten karsinnoissa boulderoinnissa neljänneksi, mutta hänen tuloksensa lead- ja nopeuskiipeilyssä pudottivat hänen sijoituksensa kymmenenneksi. Lopetettuaan kilpailun Coxsey on mennyt naimisiin ja saanut lapsen. == Kuvia == Tiedosto:Coxsey shauna 0432.JPG|Coxsey vuonna 2015 Tiedosto:Shauna Coxsey GBR 9162.jpg|Coxsey vuonna 2017 Tiedosto:Shauna Coxsey GBR 2017-08-19 2220.jpg|Coxsey vuonna 2017 Tiedosto:Boulder Worldcup 2017 winners saison women 0636.jpg|Vasemmalta oikealle Janja Garnbret, Shauna Coxsey ja Akiyo Noguchi vuoden 2017 boulderoinnin maailmancupin kokonaiskilpailun palkintojenjaossa ==Lähteet== Luokka:Brittiläiset kiipeilijät Luokka:Vuonna 1993 syntyneet Luokka:Elävät henkilöt
Veijo Peso

Veijo Peso on T.V.O. Vänttisen yhden henkilön yhtye. Omien sanojensa mukaan Veijo Peso tehtailee musiikkia vähän vinksahtaneista lähtökohdista käyttäen työvälineinään pääasiassa romuperkussioita, sähköbassoa, looper-pedaalia ja laulua. Musiikissa yhdistyy elementtejä post-punkista, elektrosta, vaihtoehtorokista, industrial-musiikista ja jumitusmusiikista. Debyyttialbumi Going Places ilmestyi vuonna 2021. Albumi on Veijo Peson mukaan kokoelma keikoilla siihen asti esitetystä materiaalista ja se on tehty samassa hengessä kuin livekeikatkin, eli perustuu looppaamiseen ja samaan instrumentaatioon. Albumin on kuvattu olevan persoonallinen annos yhtäältä rockin romupihasoundia ja toisaalta, hyvinkin tarkkaan rakennettua äänimaisemaa. Levyltä on julkaistu kaksi musiikkivideota, Various Places ja Taxi Driver. T.V.O. Vänttinen on jäsenenä myös yhtyeissä Cleaning Women ja Kometa. ==Lähteet== Luokka:Suomalaiset yhtyeet
Anni Hartikainen

Anni Hartikainen (s. 19. elokuuta 2003) on suomalainen jalkapalloilija, pelipaikaltaan laitahyökkääjä. Hän pelasi ensimmäisen liigaottelunsa Kuopion Palloseurassa kaudella 2019 ja kuului jo kaudella 2020 joukkueen vakiokokoonpanoon. Hän voitti Suomen-mestaruuden kausilla 2021, 2022 ja 2023 sekä Suomen Cupin kaudella 2023. Hän on kauden 2023 loppuun mennessä pelannut Liigassa 82 ottelua ja tehnyt niissä 17 maalia, joista ensimmäiset kesäkuussa 2020 Turun Palloseuraa ja heinäkuussa 2020 Tampereen Ilvestä vastaan. Kaudella 2021 hän teki neljä maalia, joista kaksi heinäkuussa PK-35 Vantaata vastaan. Seuraavalla kaudella hän teki kolme liigamaalia. Kaudella 2023 hän teki kahdeksan maalia, joista kaksi kesäkuussa PK-35 Vantaata vastaan. Hänet valittiin pelaajayhdistyksen äänestyksessä vuoden parhaaksi liigapelaajaksi 2023. Hartikainen nousi naisten maajoukkueeseen vuonna 2023. Hän pelasi syys- marraskuussa 2023 Kansojen liigassa neljä ottelua ja teki neljännessä ottelussa maalin Romaniaa vastaan. Hän myöhästyi joulukuussa 2023 sovitulta lennolta Kansojen liigan viimeiseen, Slovakiassa pelattavaan otteluun oltuaan edellisenä iltana palkittavana Captain's Ball -palkintogaalassa, ja hänet pudotettiin myöhästymisen vuoksi joukkueesta. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
Aleksandra Mirosław

Aleksandra Mirosław (o.s. Rudzińska, s. 2. helmikuuta 1994 Lublin) on puolalainen kiipeilijä ja maailmanmestari. Mirosław osallistui vuonna 2010 ensimmäistä kertaa aikuisten kiipeilykilpailuun. Vuonna 2012 hän voitti ensimmäisen aikuisten kilpailun, kun hän voitti Chamonix'n world cup -kilpailun. Vuonna 2013 hän voitti yhden world cup -kilpailun. Ensimmäisen aikuisten arvokisamitalin Mirosław voitti vuonna 2014, kun hän oli Gijon MM- kilpailujen nopeuskiipeilyn kolmas. Vuoden 2015 EM-kilpailuissa hän oli seitsemäs nopeuskiipeilyssä. Vuoden 2016 MM-kilpailuissa hän oli neljäs nopeuskilpailussa ja vuoden 2017 EM-kilpailuissa samassa kilpailussa 12. Vuonna 2018 hän voitti Chamonix'n world cup -kilpailun. Saman vuoden MM- kilpailuissa hän voitti nopeuskilpailun, mutta oli boulderoinnissa 92. ja köysikiipeilyssä 97., jolloin hänen yhteiskilpailun sijoitus oli 10. Vuonna 2019 hän voitti yhden world cupin kilpailun. Hän uusi nopeuskilpailun MM- kullan vuoden 2019 MM-kilpailuissa. Hän voitti myös EM-kilpailuissa 2019 nopeuskilpailun EM-kultaa. ==Lähteet== Luokka:Puolalaiset kiipeilijät Luokka:Vuonna 1994 syntyneet Luokka:Elävät henkilöt
Amalie Bensinger

Amalie Bensinger (28. maaliskuuta 1809 Bruchsal - 16. lokakuuta 1889 Reichenau) oli saksalainen taidemaalari joka oli aktiivinen nasareenien taiteellisessa liikkeessä. Kauppiasperheen, joka oli kääntynyt juutalaisuudesta kristinuskoon, tytär pääsi opiskelemaan Düsseldorfin taideakatemiaan vuonna 1835. Vuonna 1851 hän matkusti Italiaan, missä oleskeli Firenzessä ja Roomassa. Italiassa hän ystävystyi saksalaisen kirjailijan Joseph Victor von Scheffelin kanssa ja innoitti hän tämän teoksen "Der Trompeter von Säckingenin" esikuvana. http://www.altekunst- vienna.com/frontend/scripts/index.php?groupId=0&productId;=1860&setMainAreaTemplatePath;=mainarea_productdetail.html&query;=&PHPSESSID;=61ba024dfa7d1e031cead Italiassa Bensinger vaikuttui nasareeien liikkeestä, joka pyrki uskonnollisissa maalauksissa autettisuuteen. Hän halusi perustaa samankaltaisen liikkeen myös naisille. Saksaan hän palasi vuonna 1857. Tämän jälkeen hän opiskeli paljon uskonnollista kirjallisuutta ja kääntyi protestanttisuudesta katolilaisuuteen. Tänä aikana hän teki maalauksia Lahrin kylän kirkkoihin. Hän tutustui Peter Lenziin ja Gabriel Wügeriin, jotka olivat kirkkomaalareita kiinnostuneita nasareeneista. He perustivat oman koulukuntansa, jota nimitettiin Beuronin taidekouluksi. Vuonna 1864 Bensingerillä oli edelleen mielessään idea taideluostarista. Hän halusi sen aluksi sijoittuvat Roomaan, mutta hänen ystävänsä Katharina von Hohenzollern- Sigmaringen, vaikutti sen sijoittumiseen Beuronin luostariin. Seuraavaksi hän muutti Reichenauhun yhä mielessään uuden taideluostarin perustaminen ja hankki kartanon sen toimintaa varten. Hän maalasi sinne nykyään tuhoutuneen freskon, mutta sen pidemmälle asia ei edennyt. Hän pysyi paikkakunnalla kuolemaansa saakka ja maalasi uskonnollisia teoksia. == Lähteet == == Aiheesta muualla == * http://verlag-regionalkultur.de/aktuelles/neuerscheinung-die-badische- malerin-amalie-bensinger Luokka: Saksalaiset taidemaalarit Luokka: Vuonna 1809 syntyneet Luokka: Vuonna 1889 kuolleet
Luisa Stefani

Luisa Stefani (s. 9. elokuuta 1997 São Paulo) on brasilialainen tennispelaaja. Hän on sijoittunut WTA-maailmanlistalla nelinpelissä parhaimmillaan sijalle 26 huhtikuussa 2021. Hän on voittanut urallaan kaksi WTA-turnausta nelinpelissä. Junioreiden maailmanlistalla Stefani oli parhaimmillaan kymmenentenä. Syyskuussa 2019 Stefani eteni ensimmäiseen WTA-turnauksen loppuotteluunsa Korea Openissa Hayley Carterin parina. Seuraavalla viikolla he saavuttivat ensimmäisen WTA-turnausvoittonsa nelinpelissä Taškent Openissa. Elokuussa 2020 he voittivat Lexington Open -turnauksen. Yhdysvaltain avoimissa 2020 Stefani ja Carter pääsivät puolivälieriin. == Turnausvoitot == === Nelinpeli (2) === No. Ajankohta Turnaus Alusta Pari Vastustaja Tulos 1\. Syyskuu 2019 Taškent Open, Uzbekistan Kova Hayley Carter Dalila Jakupović Sabrina Santamaria 6–3, 7–6(7–4) 2\. Elokuu 2020 Lexington Open, Yhdysvallat Kova Hayley Carter Marie Bouzková Jil Teichmann 6–1, 7–5 == Lähteet == == Aiheesta muualla == * * * Luokka:Brasilialaiset tennispelaajat Luokka:Vuonna 1997 syntyneet Luokka:Elävät henkilöt
Emma Peuhkurinen

pienoiskuva|Emma Peuhkurinen huhtikuussa 2015. Emma Peuhkurinen (s. 30. marraskuuta 1999) on suomalainen jalkapalloilija, pelipaikaltaan keskikenttäpelaaja. Hän edusti Liigassa Oulu Nice Socceria kausina 2016–2019. Kaudeksi 2020 hän siirtyi Kuopion Palloseuraan mutta koko kausi jäi häneltä loukkaantumisen vuoksi väliin. Kaudella 2021 hän pelasi 23 liigaottelua, joissa hän teki yhden maalin, ja voitti Suomen-mestaruuden. Kaudella 2022 hän pelasi 20 liigaottelua ja voitti toisen liigamestaruutensa, ja hänet valittiin kauden parhaaksi liigapelaajaksi. Hän on kauden 2022 loppuun mennessä pelannut Liigassa 90 ottelua ja tehnyt niissä viisi maalia. Hän siirtyi tämän jälkeen Ruotsin Damallsvenskanissa pelaavaan KIF Örebrohon. Hän pelasi kaudella 2023 Ruotsissa 23 liigaottelua, joista 19 ottelua avauskokoonpanossa. Peuhkurinen on pelannut Suomen nuorisomaajoukkueissa. Hän pelasi naisten maajoukkueessa ensimmäisen kerran syyskuussa 2022 MM-karsintaottelussa Ruotsia vastaan. Hän on pelannut vuoden 2023 loppuun mennessä yhdeksän naisten maaottelua, joissa viisi kertaa avauskokoonpanossa. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Aada Törrönen

Aada Törrönen (s. 25. toukokuuta 1998) on suomalainen jalkapalloilija, pelipaikaltaan keskikenttäpelaaja tai hyökkääjä. Hän on edustanut Liigassa Oulu Nice Socceria kausina 2014 ja 2016–2019, Kuopion Palloseuraa kausina 2020–2021, Jyväskylän Pallokerhoa kesä-elokuussa 2021 ja Åland Unitedia kaudella 2022. Hän on ennen kauden 2023 alkua pelannut Liigassa 104 ottelua ja tehnyt niissä 17 maalia, joista viisi kaudella 2016 ja kolme lokakuussa 2016 porilaista NiceFutista vastaan sekä viisi kaudella 2022 ja kolme syyskuussa 2022 Helsingin Palloseuraa vastaan. == Lähteet == Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Anna-Stina Simonen

Anna-Stina Simonen (s. 16. lokakuuta 2003) on suomalainen jalkapalloilija, pelipaikaltaan hyökkääjä. Hän on edustanut Liigassa Kuopion Palloseuraa kausina 2019–2020, Tampereen Ilvestä kaudella 2021 ja jälleen Kuopion Palloseuraa kaudella 2022. Hän voitti Suomen-mestaruuden vuonna 2022. Hän on ennen kauden 2023 alkua pelannut Liigassa 51 ottelua ja tehnyt niissä viisi maalia, toukokuussa 2019 Tampereen Ilvestä, kesäkuussa 2020 Jyväskylän Pallokerhoa, elokuussa 2021 Helsingin Palloseuraa, kesäkuussa 2022 Oulu Nice Socceria ja elokuussa 2022 PK-35 Vantaata vastaan. Simonen on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
Roosa Ärväs

Roosa Ärväs (s. 27. lokakuuta 1993) on suomalainen jalkapalloilija, pelipaikaltaan hyökkääjä. Hän on edustanut Liigassa Kuopion MimmiFutista kausina 2009 ja 2011, kuopiolaisseura Pallokissoja kausina 2012–2015, Tampereen Ilvestä kausina 2017–2018 ja Kuopion Palloseuraa kaudesta 2020 alkaen. Hän voitti Suomen-mestaruuden kaudella 2021. Hän on ennen kauden 2022 alkua pelannut Liigassa 136 ottelua ja tehnyt niissä 39 maalia. Kaudella 2017 hän teki Ilvekselle 16 maalia, muun muassa kolme maalia toukokuussa Gamlakarleby BK:ta vastaan ja neljä maalia lokakuussa Pallokissoja vastaan. == Lähteet == Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt
Constantin Virgil Gheorghiu

Constantin Virgil Gheorghiu (1916 Războieni, Romania – 1992 Pariisi, RanskaGheorghiu, Virgil Bibliothèque nationale de France, päivitetty 28.7.2020, viitattu 9.4.2021 ) oli romanialaissyntyinen ranskalainen kirjailija. Gheorghiu sai arvostusta runoilijana jo sotilaskoulutuksen aikana. Hän opiskeli myös filosofiaa ja teologiaa. Toisen maailmansodan aikana hän joutui keskitysleirille ja jäi sodan päätyttyä Ranskaan, jossa hän kirjoitti leirikokemuksistaan romaanin 25. hetki (1949). Siinä, kuten myöhemmissäkin teoksissaan, hän näkee kulttuurin merkityksen vähäiseksi, jos ihmisellä on vain sosiaalinen ja tilastollinen arvo. ==Suomennetut teokset== Suomennokset on julkaistu tekijänimellä C. Virgil Gheorghiu.Gheorghiu, C. Virgil, Kirjasampo.fi, viitattu 9.4.2021 * 25. hetki (Ora 25), suom. romaniankielisen alkuteoksen ranskankielisestä käännöksestä Lauri Hirvensalo, WSOY 1951. Sarja: Eurooppa-sarja 2 * Toinen mahdollisuus, suom. romaniankielisen alkuteoksen ranskankielisestä käännöksestä Lauri Hirvensalo, WSOY 1953 * Mies matkusti yksin, suom. romaniankielisen alkuteoksen ranskankielisestä käännöksestä Lauri Hirvensalo, WSOY 1956 ==Lähteet== ==Aiheesta muualla== Luokka:Ranskalaiset kirjailijat Luokka:Romanialaiset kirjailijat Luokka:Vuonna 1916 syntyneet Luokka:Vuonna 1992 kuolleet
Amsterdamin keskusrautatieasema

Amsterdamin keskusrautatieasema () on Amsterdamin keskustassa sijaitseva rautatieasema, jonka kautta kulkee päivittäin noin 250 000 ihmistä. Tämä tekee siitä siitä Alankomaiden suurimman rautatieaseman. == Historia == Ennen keskusrautatieaseman käyttöönottoa Amsterdamissa oli kaksi pääasiallista rautatieasemaa. Keskustan länsipuolella sijainneesta Willemspoortin asemalta junat suuntasivat Haarlemiin ja itäpuolella sijainneesta Weesperpoortin asemalta junat suuntasivat Utrechtiin, Arnhemiin ja Kölniin. Yhtenäisen rautatieverkoston toteuttamiseksi maan hallitus hyväksytti parlamentilla uuden rautatielain. Amsterdamille tämä merkitsi uuden rautatielinjan rakentamista Den Helderiin, sekä sen ja olemassa olevien linjojen yhdistämistä uudelle keskusrautatieasemalle. Toimeksianto uuden keskusrautatieaseman sekä olemassa olevien ratojen yhdistämiseksi annettiin 1869. Saaren, jolla asema sijaitsee sekä asemarakennuksen ja ratapihan rakentaminen kesti 20 vuotta. Uuden asemarakennuksen suunnittelu ja toteutus annettiin vuonna 1875 arkkitehdeille P.J.H. Cuypersille ja A.L. Van Gendtille. Asemarakennus edustaa samaa tyyliä, kuin Cuypersin aikaisemmat työt, kuten Amsterdamin Rijksmuseum. Rautatieasema on otettu virallisesti käyttöön 15. lokakuuta 1889. == Lähteet == == Aiheesta muualla == Luokka:Alankomaiden rautatieliikennepaikat Luokka:Amsterdamin rakennukset ja rakennelmat
Pekka Juntti

Pekka Juntti (s. 1980) on suomalainen toimittaja ja kirjailija. Juntti asuu Pohjois-Ruotsissa Haaparannalla, ja on kotoisin Torniosta.https://like.fi/kirjailijat/pekka-juntti/ Juntti kirjoittaa säännöllisesti kolumneja Ylelle. Kolumneissaan Juntti käsittelee erityisesti metsiin ja luontoon liittyviä aiheita. Juntin yhdessä Jenni Räinän ja Anna Ruohosen kanssa kirjoittama teos Metsä meidän jälkeemme palkittiin Tieto- Finlandia-palkinnolla vuonna 2019.https://yle.fi/uutiset/3-11090145 Juntti on myös palkittu toimittajan työstään Bonnierin suuren journalistipalkinnon Yleisön suosikki -kategoriassa vuonna 2012. https://suurijournalistipalkinto.fi/palkitut/palkitut- vuosittain/palkitut-2012/6132278 == Teokset == * == Lähteet == Luokka:Vuonna 1980 syntyneet Luokka:Elävät henkilöt Luokka:Suomalaiset kirjailijat Luokka:Suomalaiset toimittajat
Olkusz

Olkusz on kaupunki Vähä-Puolan voivodikunnassa Etelä-Puolassa noin 40 kilometriä Krakovasta luoteeseen. Vuoden 2019 arvion mukaan siellä asui 35 170 asukasta. . == Ystävyyskaupungit == * Bergamo, Italia * Schwalbach am Taunus, Saksa * Staffordshire Moorlands, Yhdistynyt kuningaskunta ==Lähteet== ==Aiheesta muualla== Luokka:Vähä-Puolan voivodikunnan kaupungit
Vankiluikero

Vankiluikero (Pholidichthys leucotaenia) on vankiluikeroihin kuuluva kalalaji. Lajia tavataan Tyyneltämereltä ja toisinaan sitä pidetään myös riutta- akvaarioissa. ==Koko ja ulkonäkö== Vankiluikero voi kasvaa suurimmillaan noin 43-45 cm pitkäksi. Ruumiinmuodoltaan laji on pitkänomainen ja sen selkä- ja vatsaevät ovat pitkät ja kasvaneet yhteen pyrstöevän kanssa. Kalan ulkonäkö muuttuu sen tullessa täysikasvuiseksi. Nuoret vankiluikerot ovat pohjaväriltään mustia ja niissä on valkoisia poikkiraitoja. Ne musituttavatkin huomattavasti myrkyllistä juovakorallimonnia. Täysikasvuinen vankiluikero on pohjaväriltään musta ja siinä on valkoisia aaltoilevia juovia. Vankiluikero on suomuton. ==Levinneisyys ja elintavat== Vankiuikero elää Tyynessämeressä Filippiineiltä Salomosaarille ulotuvalta alueelta. Nuoret yksilöt elävät parvissa, joissa voi olla kymmenistä tuhansiin yksilöihin. Täysikasvuiset yksilöt elävät matalissa vesissä koralliriuttojen läheisyydessä. Ne kaivavat käytäviä hiekkapohjaan ja viettävät päiväsajat käytävissään. Nuoret vankiluikerot syövät planktonia. ==Lähteet== Luokka:Kirjoahvenkalat
Michael Lettenmeier

Michael Lettenmeier on saksalainen, Suomessa asuva tutkija, konsultti, kouluttaja ja D-mat oy:n perustaja. Lettenmeierin toimialaa ovat luonnonvarojen käyttö, jalanjälkilaskenta ja kestävät elämäntavat, erityisesti yhden maapallon kokonen elämäntapa ja 1,5 asteen elämäntavat. == Lähteet == Luokka:Elävät henkilöt Luokka:Syntymävuosi puuttuu Luokka:Saksalaiset henkilöt
Karl Ragnar Gierow

Karl Ragnar Gierow (2. huhtikuuta 1904 Helsingborg, Ruotsi – 30. lokakuuta 1982 Tukholma, Ruotsi) oli ruotsalainen kirjailija, koulutukseltaan filosofian lisensiaatti. Gierow oli 1930–1937 kirjankustantamo Norstedtin kirjallinen neuvonantaja ja 1937–1946 Ruotsin radion kirjallinen avustaja. Vuonna 1946 hän toimi Svenska Dagbladetissa kirjallisuusosaston päällikkönä ja 1951–1963 Dramatenin johtajana. Hänet valittiin 1961 Ruotsin akatemiaan, ja 1964–1977 hän oli sen pysyvä sihteeri. Gierowin esikoisrunokokoelma Solen lyser ilmestyi 1925. Se, kuten muukin alkukauden tuotanto, oli tiukasti muotoa noudattavaa mitallista ja kevyttä. 1930-luvun tuotannolle on leimallista pessimismi, ja muodoltaan se muistuttaa muinaispohjoista apokalyptistä runoa. 1960-luvulla hän palasi tiukkaan muotoon, ja runot ovat usein epigrammimaisia. Hän kirjoitti myös näytelmiä ja julkaisi esseekokoelmia. ==Lähteet== ==Aiheesta muualla== Luokka:Ruotsalaiset kirjailijat Luokka:Ruotsalaiset esseistit Luokka:Ruotsin akatemian jäsenet Luokka:Vuonna 1904 syntyneet Luokka:Vuonna 1982 kuolleet
Marilyn Quayle

Marilyn Tucker Quayle (s. 29. heinäkuuta 1949) on yhdysvaltalainen asianajaja ja kirjailija. Hän on Yhdysvaltain varapresidenttinä vuosina 1989–1993 toimineen Dan Quaylen vaimo. == Lähteet == Luokka:Yhdysvaltalaiset jännityskirjailijat Luokka:Amerikanskotlantilaiset Luokka:Vuonna 1949 syntyneet Luokka:Elävät henkilöt
Mauri Kotamäki

Mauri Kotamäki (s. 1982) on suomalainen taloustieteilijä ja Finnveran pääekonomisti. https://www.finnvera.fi/finnvera/uutishuone/uutiset/mauri- kotamaki-finnveran-paaekonomistiksi Aiemmin hän työskenteli mm. Keskuskauppakamarin pääekonomistina ja Työeläkevakuuttajat Tela ry:n ekonomistina.https://kauppakamari.fi/tiedote/ville-kajala-johtavaksi- asiantuntijaksi-mauri-kotamaki-paaekonomistiksi-emmiliina-kujanpaa-johtavaksi- veroasiantuntijaksi/https://www.tela.fi/tiedote/1/0/nimitys_telassa_mauri_kotamaki_ekonomistiksi Hän on väitellyt tohtoriksi Turun yliopistosta vuonna 2017. https://www.utu.fi/fi/ajankohtaista/vaitos/ansiosidonnaisen-tyottomyysturvan- rahoitus-jakautuu-epatasa-arvoisesti-vaitos Kotamäki toimi ministerin asettamana selvityshenkilönä ansiosidonnaisen työttömyysturvan laajentamisen vaihtoehdoista. Loppuraportti julkaistiin 30.11.2018.https://stm.fi/-/selvityshenkilo-mauri-kotamaki-kolme- vaihtoehtoista-tapaa-toteuttaa-yleinen-ansiosidonnainen-tyottomyysturva Selvityksen tekeminen aiheutti jo selvityshenkilön nimitysvaihessa keskustelua, kun mm. SAK ja STTK arvioivat kyseessä olevan Sinisten vaalitemppu.https://www.is.fi/taloussanomat/art-2000005592513.html Raportin julkaisun jälkeenkin palkansaajaliike suhtautui kriittisesti tehtyihin ehdotuksiin. https://www.kansanuutiset.fi/artikkeli/3999216-ay-liike-torjuu- ehdotuksen-yleisesta-ansioturvasta-johtaisi-etuuksien-leikkaamiseen-tai- kasvattaisi-julkisia-menoja Kotamäki on tutkinut mm. Lafferin käyrää makrotaloustieteellisten mallien avulla. Kotamäki on toiminut Taloustaito- lehden blogistina vuodesta 2017 lähtienhttps://www.taloustaito.fi/blogit/mauri-kotamaki/. Hän toimii myös Verkkouutiset-verkkolehden blogistina. == Lähteet == == Aiheesta muualla == * Mauri Kotamäki Twitterissä ja LinkedInissä. * Taloustaidon blogitekstit Luokka:Suomalaiset taloustieteilijät Luokka:Elävät henkilöt Luokka:Vuonna 1982 syntyneet
Virpi Siljander

Virpi Orvokki Siljander (myöh. Haahti, s. 13. marraskuuta 1936 Lahti) on suomalainen pikajuoksija. Siljander edusti urallaan Lahden Urheilijoita. Siljander sai 400 metrin juoksussa SM-pronssia vuosina 1958, 1959 ja 1960. 200 metrin juoksussa hän sai pronssia vuonna 1959. Viestijuoksun Suomen- mestaruuskilpailuissa Siljander sai kultaa 3 × 800 metrillä vuonna 1961 ja pronssia 4 × 100 metrillä vuonna 1959. Maastojuoksun Suomen- mestaruuskilpailuissa Siljander voitti joukkuemestaruuden vuonna 1961. == Henkilökohtaiset ennätykset == === Ulkoradat === Laji Tulos Paikka Päivä 200 m 26,4 Helsinki 16. elokuuta 1959 400 m 59,7 Lahti 19. heinäkuuta 1959 Lähde == Lähteet == Luokka:Suomalaiset pikajuoksijat Luokka:Vuonna 1936 syntyneet Luokka:Elävät henkilöt
Fujio Masuoka

Fujio Masuoka (, s. 8. toukokuuta 1943, Gunma, Japani) on japanilainen insinööri, joka on työskennellyt Toshiballa ja on ollut professorina Tōhokun yliopistossa vuodesta 1994 lähtien. Hänellä on 170 rekisteröityä patenttia useissa maissa. Vuonna 2005 hän liittyi Unisantis Electronics -yhtiöön teknologiajohtajana. Masuoka on kehittänyt SAMOS-tyyppisen lukumuistin vuonna 1972, joka on lähtökohta nykyisille EPROM- ja Flash-muisteille. Vuonna 1980 hän haki Flash-muistin patenttia ensi kertaa ja vuonna 1984 esitteli Flash- muistin julkisesti. Masuoka on keksinyt vuonna 1988 ”surrounding gate transistor” (SGT) konseptin. Masuoka on voittanut vuoden 2018 Honda-palkinnon tunnustuksena työstään. == Lähteet == == Aiheesta muualla == * Oral History of Fujio Masuoka Computer History Museum (PDF) Luokka:Japanilaiset keksijät Luokka:Vuonna 1943 syntyneet Luokka:Elävät henkilöt
Nynke Dekker

Nynke H. Dekker (s. 1971) on alankomaalainen fyysikko ja molekyläärisen biofysiikan tutkija, joka työskentelee Delftin teknillisen yliopiston nanotieteen Kavli-instituutissa biofysiikan professorina. Dekker opiskeli alemman korkeakoulututkinnon (B.Sc., fysiikka ja soveltava matematiikka) yhdysvaltalaisessa Yalen yliopistossa ja valmistui fyysikoksi (M.Sc., fysiikka) alankomaalaisesta Leidenin yliopistosta. Fysiikan alaan kuuluvat tohtoritutkinnon hän uoritti Harvardin yliopistossa.s (kesken: työuran ja tutkimustyön kuvaus ) Dekker on ollut Alankomaiden kuninkaallisen tiedeakatemian (KNAW) jäsen vuodesta 2015. Euroopan molekyylibiologian järjestön (EMBO) jäsen vuodesta 2019. Vuonna 2020 hänelle myönnettiin Spinoza- palkinto, joka on Alankomaiden korkein tieteellinen tunnustus. Palkinto sisältää pronssipatsaan ja henkilökohtaisen 2,5 miljoonan euron suuruisen tutkimusapurahan palkitun vapaasti määrittelemään tutkimusaihepiiriin. ==Lähteet== ==Aiheesta muualla== * Nynke H. Dekkerin Google Scholar -profiili (scholar.google.com) * Nynke Dekker Lab: About Nynke Dekker (tudelft.nl) * Nynke Dekker Lab - DNA and RNA replication (tudelft.nl) * Nynke Dekker's insatiable curiousity (tudelft.nl) * Spinoza laureate 2020 - Nynke Dekker (youtube.com) Luokka:Alankomaalaiset fyysikot Luokka:Alankomaalaiset professorit Luokka:Elävät henkilöt Luokka:Vuonna 1971 syntyneet
Pruszków

Pruszków on kaupunki ja oma kuntansa Puolassa Masovian voivodikunnassa Pruszkówin piirikunnassa. Se sijaitsee noin 18 kilometriä Varsovasta länteen. Kaupungin väkiluku oli vuoden 2019 arvion mukaan 62 317, ja sen pinta-ala on noin 19 neliökilometriä. == Lähteet == == Aiheesta muualla == * Kaupungin kotisivut Luokka:Masovian voivodikunnan kaupungit
Eve Kulmala

Eve Kulmala (s. 1998 Helsinki) on suomalainen koomikko. Hänet tunnetaan parhaiten Instagramissa julkaistuista sketsivideoista, joissa hän ottaa kantaa rasismiin, transfobiaan, seksismiin ja muihin tasa-arvokysymyksiin. Kulmalalla oli huhtikuussa 2021 Instagramissa yli 18 700 seuraajaa. Kulmala on tehnyt myös juontajan töitä ja tuottanut sisältöä Yle Areenaan sekä vieraillut Noin viikon studio -televisio-ohjelmassa. Kulmalan komiikkaa määrittää punching up -periaate sekä feminismi. Kulmala nimittää itseään ”komediainfluensseriksi”. Vuonna 2021 Helsingin Sanomat nosti Kulmalan koomikon yhdeksi Suomen kulttuurimaailman vaikuttavista naisista. Kulmala tuottaa yhdessä Inka Valiman kanssa Kiintiökoomikot-nimistä podcastia, joka alkoi vuonna 2020. Vuonna 2021 Kulmala perusti somekomediaan erikoistuneen Comedy Queen -tuotantoyhtiön. Kulmala on aloittanut opinnot HEO:n komiikan ja stand upin opintolinjalla vuonna 2018. Omaan komiikkaansa vaikutteita Kulmala on saanut muun muassa Hannah Gadsbyn Nanettesta, Siskonpeti-sarjasta ja Pirjo Heikkilästä. https://areena.yle.fi/1-50564136 == Teokset == * == Lähteet == Luokka:Suomalaiset stand up -koomikot Luokka:Vuonna 1998 syntyneet Luokka:Elävät henkilöt
Ostrołęka

Ostrołęka on Puolan kaupunki Masovian voivodikunnassa Ostrołękan piirikunnassa. Se sijaitsee noin 125 kilometriä Varsovasta koilliseen. Kaupungin väkiluku oli vuoden 2019 arvion mukaan 52 055, ja sen pinta-ala on noin 33 neliökilometriä. Ostrołęka oli vuosina 1975–1998 Ostrołękan voivodikunnan hallinnollinen keskus. == Valokuvia == Tiedosto:Ostroleka-muzeum.jpg| Kaupunginmuseo Tiedosto:Ostroleka-kosciol_farny4.jpg|Seurakunnan kirkko Tiedosto:Pomnik_gen._Józefa_Bema_w_Ostrołęce.JPG | Józef Bemin patsas Tiedosto:Ostroleka-ratusz3.jpg| Kaupungintalo == Lähteet == == Aiheesta muualla == * Kaupungin kotisivut Luokka:Masovian voivodikunnan kaupungit Luokka:Masovian piirikunnat
Patricia Hill Collins

Patricia Hill Collins (s. 1948) on yhdysvaltalainen akateemikko, joka on erikoistunut tutkimuksessaan rotuun, luokkaan ja sukupuoleen. Hän työskentelee sosiologian professorina Marylandin yliopistossa. Hän on myös Cincinnatin yliopiston afroamerikkalaisen tutkimuksen osaston entinen johtaja, ja American Sosiological Association -yhdistyksen entinen puheenjohtaja. Patricia Hill Collins on yksi niistä merkittävistä feminismin teoriaperinteistä ammentavista ajattelijoista, jotka 1900-luvun lopulla toivat esille etnisyyden, rodun ja seksuaalisuuden merkityksen ihmisen yhteiskunnalliseen asemaan, ja siten rakensivat pohjaa nykyiselle intersektionaaliselle feminismille. ==Lähteet== Luokka:Elävät henkilöt Luokka:Yhdysvaltalaiset sosiologit Luokka:Yhdysvaltalaiset feministit Luokka:Vuonna 1948 syntyneet
Vaula Norrena

Vaula Norrena (s. 24. elokuuta 1959 Kajaani) on suomalainen tietokirjailija, tutkija sekä Vantaan kaupunginvaltuutettu. Koulutukseltaan hän on valtiotieteiden maisteri (Helsingin yliopisto 1988). == Työura == Norrena on toiminut mainonnan suunnittelijana ja copywriterina eri mainostoimistoissa 1981–1991. Hän on saanut alan tunnustuksia: mm. Grafia ry:n Vuoden kampanjan 1990 ja Vuoden Business-to-business-kampanjan 1990 sekä Mainostoimistojen Liiton Kultasulka- ja Hopeasulka- palkintoja vuosina 1991-1994. Hän on kirjoittanut valtakunnallisen vaalimainonnan SDP:lle vuosina 1987–1989 sekä Vihreälle liitolle vuosina 1991–1992. Vuosina 1991- 2018 Norrena toimi Suomen ensimmäisenä markkinointisemiootikkona omassa yrityksessään Valores Consultissa. Hän loi semioottisen tutkimusmetodin brändien, mainonnan, pakkausten, logojen ja markkinointinimien brändianalyysia varten. Hän tuli tunnetuksi myös trendien ja kulutuskulttuurin muutosten ennakoijana ja tutkijana. == Kirjoittaminen == Norrenan kertova tietokirja Littana - Kielletyn lapsen tarina ilmestyi Teos-kustantamolta syyskuussa 2023. Se on tarinallinen tietokirja Kiinassa v. 1989 kiellettynä lapsena syntyneestä Jenni Chen-Ye:stä, joka tuli Suomeen 5-vuotiaana ja päätyi perheensä lapsitulkiksi ja lapsityöntekijäksi, kahden kulttuurin ristipaineissa myös koulukiusatuksi nuoreksi. Hän kirjoittaa kaupungistumisaiheista romaanitrilogiaa sekä sankarimyyttiä tutkivaa psykologista tietokirjaa. Norrena on toiminut kolumnistina mm. Fakta, MARK, Mainosuutiset, Vihreä Lanka, Kouvolan Sanomat lehdissä. Lisäksi hän kirjoittaa paikallispoliittisia blogeja sivustolla www.vaulanorrena.com ja elämänkaariblogeja sivuilla www.sankarimatka.com == Kuntapolitiikka == 1980-luvulla Helsingin yliopiston valtiotieteellisessä tiedekunnassa Norrena oli mukana perustamassa Sitoutumattomat ry:tä Helsingin yliopiston ylioppilaskunnan vaaleihin. Vihreän liiton kuntapoliitikko Norrenasta tuli kuntavaaleissa 2008, jolloin hän pääsi Vantaan varavaltuutetuksi. Hän on ollut Vantaan kaupunginvaltuuston jäsen vuodesta 2013 ja Vantaan kaupunginhallituksen jäsen vuosina 2017-2023. Norrena toimi kaupunginhallituksen 2. varapuheenjohtajana 2019–2021. == Lähteitä == * Vaula Norrenan kirjailijasivut Vaula Norrenan yhteiskunnalliset blogit Luokka:Vihreän liiton poliitikot Luokka:Vantaan kaupunginvaltuutetut Luokka:Suomalaiset bloginpitäjät Luokka:Vuonna 1959 syntyneet Luokka:Elävät henkilöt Luokka:Vantaan ja Keravan aluevaltuutetut
Kaisa Merelä

Kaisa Merelä (s. 1995) on suomalainen seksuaalikasvattaja, -vaikuttaja ja voimaantumisvalmentaja. Merelä on käynyt Sexpon seksuaalikasvattajakurssin. Päättötyönään Merelä teki Powerful Sexual Aware -verkkokurssin, joita on sittemmin järjestetty useita kertoja. Merelän näkyvyyden takia Helsingin Sanomien toimittaja soluttautui verkkokurssille ja teki aiheesta kriittisen jutun, joka julkaistiin huhtikuussa 2021. Seksologian alalla on käyty keskustelua alan eri ammattinimikkeistä, ja Helsingin Sanomat liittivät Merelän osaksi tätä keskustelua. Sexpo tiedotti Helsingin Sanomien jutun jälkeen, että seksuaalikasvatuksen tulee olla monialaista ja moniäänistä. == Ura == Kaisa Merelä perusti bloginsa vuonna 2019. Merelä on myös Himocast- podcastin toinen juontaja. Merelä on käynyt Sexpon seksuaalikasvattajakoulutuksen. == Teokset == * Himokirja. Kustantamo S&S;, 2021. ISBN 9789515251091 == Lähteet == Luokka:Vuonna 1995 syntyneet Luokka:Elävät henkilöt Luokka:Suomalaiset bloginpitäjät
Legionowo

Legionowo on Puolan kaupunki Masovian voivodikunnassa Legionowon piirikunnassa. Se sijaitsee noin 25 kilometriä Varsovasta pohjoiseen. Kaupungin väkiluku oli vuoden 2019 arvion mukaan 53 886, ja sen pinta-ala on noin 13 neliökilometriä. == Ystävyyskaupungit == * Kovel, Ukraina * Sevlievo, Bulgaria * Rzhev, Venäjä * Jiujiang, Kiina == Lähteet == == Aiheesta muualla == * Kaupungin kotisivut Luokka:Masovian voivodikunnan kaupungit
Joan Mondale

Joan Mondale (o. s. Adams; 8. elokuuta 1930 – 3. helmikuuta 2014) oli vuosina 1977–1981 Yhdysvaltain varapresidenttinä toimineen Walter Mondalen vaimo. Hän oli myös taiteilija ja kirjailija. == Kuolema == Mondalen lähiperhe ilmoitti 2. helmikuuta 2014 Mondalen joutuneen sairaalahoitoon Alzheimerin taudin takia. Joan Mondale kuoli Minneapolisissa seuraavana päivänä perheenjäsentensä ympäröimänä. Hänet tuhkattiin. ==Lähteet== Luokka:Yhdysvaltain varapresidenttien puolisot Luokka:Yhdysvaltalaiset taiteilijat Luokka:Yhdysvaltalaiset kirjailijat Luokka:Vuonna 1930 syntyneet Luokka:Vuonna 2014 kuolleet
Sita Salminen

Sita Sofiahttps://www.finder.fi/Ohjelmapalvelut/Sita+Salminen+Oy/Helsinki/yhteystiedot/3347552 Salminen (s. 16. lokakuuta 1992 Rovaniemi) on suomalainen tubettaja, sisällöntuottaja ja kirjailija. Hänellä on kaksi YouTube-kanavaa, joista ASMR Sita Sofia -kanavalla oli joulukuussa 2024 noin 240 000 tilaajaa. Salmisen eroottinen novellikokoelma Lupa julkaistiin marraskuussa 2019. Hän on tehnyt POKS-podcastia Veronica Verhon kanssa. Salminen on puoliksi thaimaalainen. Hän on kertonut saavansa paljon vihapostia, joka sisältää rasismia ja naisvihaa. Hän on myös kertonut avoimesti olevansa biseksuaali. == Ura == Salminen on opiskellut suomen kieltä Oulun yliopistossa ja valmistunut humanististen tieteiden kandidaatiksi. Opiskeluaikanaan Salminen työskenteli alusvaatemyyjänä ja OP:n Pivolla. Hän aloitti bloginsa Starry eyes vuonna 2011. Vuonna 2016 hän alkoi tehdä videoita YouTubeen omaa nimeään kantavalle kanavalle ja keväällä 2019 perusti toisen, rentoutusvideoita sisältävän YouTube-kanavansa ASMR Sita Sofia. Salmisen esikoisteos, eroottinen novellikokoelma Lupa, julkaistiin marraskuussa 2019, ja sen kustansi Kosmos. Salminen on korostanut seksuaalisuudesta puhumisen tärkeyttä. Lupa-kirjan tärkein sanoma on hänen mukaansa se, että kaikilla on lupa nauttia omasta kehostaan ja seksuaalisuudestaan juuri niin kuin haluaa – ja myös olla nauttimatta, jos niin haluaa. Salminen osallistui Tanssii tähtien kanssa -ohjelmaan syksyllä 2021. Hänen parinaan toimi Aleksi Seppänen. Pari putosi kuudentena kisasta 12 kilpailijan joukosta. Salminen on myös julkaissut kolme kalenteria vuosille 2020–2021, 2022 ja 2022–2023. Kalenterit kantavat nimeä "Sitan kalenteri". Salminen osallistui vuoden 2024 Selviytyjät Suomi kilpailuun jossa sijoittui toiseksi. == Teokset == * == Lähteet == Luokka:Suomalaiset kirjailijat Luokka:Suomalaiset tubettajat Luokka:Vuonna 1992 syntyneet Luokka:Suomalaiset bloginpitäjät Luokka:Videobloginpitäjät Luokka:Elävät henkilöt
Arja Pettersson

Arja Maarit Pettersson-Rautila (o.s. Virtanen; s. 13. huhtikuuta 1953 Tampere) on suomalainen tanssija ja koreografi. Hän on opiskellut London School of Contemporary Arts -koulussa ja valmistunut Amsterdamin teatterikoulusta. Pettersson on yksi Tanssiteatteri Hurjaruuthin perustajista ja pitkäaikainen johtaja. Hän toimi Hurjaruuthin johtajana vuoteen 2019 saakka. Hurjaruuthin vuosittainen talvisirkus oli alun perin Petterssonin idea ja hän on ohjannut kahdestakymmenestä kuudesta talvisirkuksesta 18. Pettersson teki yhden elokuvaroolin vuonna 1974 Seppo Huunosen ohjaamassa elokuvassa Karvat. Hänen äänensä tilalle dubattiin kuitenkin näyttelijä Tiia Lousteen ääni. Arja Petterssonin äiti oli kirjailija Rauha S. Virtanen. Hänen poikansa on kirjailija Juhana Pettersson.Stenros, Jaakko: Juhana Pettersson – Artist of Experience. Pohjoismaisen roolipelaamisen seura. 2022. == Koreografiota ja ohjauksia == * Hillin, Millin ja Lillin seikkailut (1982) *Piilokoo (1982) *Unohdettu huone 2 (1983) *Kuka murhasi Yrjö Linssin? (1984) *Sirkus Marmara (1984) *Unohdettu huone eli tirkistysluukku (1985) *Kiinalainen juttu (1988) *Arvaa Mitä (1988) *Saari (1989) *Kanteletar (1990) *Yötyö (1990) *Sokeitten paratiisi (1991) *Kipralttari (1991) *Arabian Yöt (1994) *Eläköön miehet! (1994) *Punahilkka (1994) *Eläköön Elämä! (1994) *Talvisirkus Lumi (2005) *Talvisirkus Aika (2006) *Talvisirkus Poro (2007) *Laulu etanoista (2009) *Talvisirkus Sika (2011) *Talvisirkus Afrikka (2012) *Talvisirkus Uni (2014) *Pikkuprinssi (2014) *Talvisirkus Muisti (2016) *Flora & Fauna (2017) == Lähteet == Luokka:Suomalaiset koreografit Luokka:Suomalaiset sirkustaiteilijat Luokka:Suomalaiset teatterinjohtajat Luokka:Suomalaiset tanssijat Luokka:Vuonna 1953 syntyneet Luokka:Elävät henkilöt
Salla Nazarenko

Salla Nazarenko (s. 26. marraskuuta 1974 Joensuu) on suomalainen toimittaja ja kirjailija. Nazarenko on muun muassa tutkinut suomalaista korruptiota, josta hän on kirjoittanut kirjan Korruptio Suomessa. Nazarenko on ollut toimittamassa yhdessä Jan Erolan ja Sakari Heiskasen kanssa eroottista novellikokoelmaa Kevät ilman kosketusta. Nazarenko on toiminut Lääkärin sosiaalinen vastuu ry:n toiminnanjohtajana. == Teokset == * Ihana kiihko. Into Kustannus, 2017. ISBN 978-952-264-8433 * Neumann Dingo kipparin lokikirja. Into Kustannus, 2017 ISBN 978-952-264-806-8 * Korruptio Suomessa. Into Kustannus, 2019 ISBN 978-952-351-0524 * Miehen tuoksu. Aula&co.; 2022 ISBN 9789523642966 == Lähteet == Luokka:Suomalaiset kirjailijat Luokka:Vuonna 1974 syntyneet Luokka:Elävät henkilöt
Marja Kihlström

Marja Kihlström (s. 16. maaliskuuta 1985) on suomalainen erityistason seksuaaliterapeutti (NACS), luennoitsija, kouluttaja, somevaikuttaja ja tietokirjailija. Kihlström tunnetaan myös televisiojuontana ohjelmista Naked Attraction Suomi ja Sex Tape Suomi. Hän julkaisee myös Puhu Muru -nimistä podcastia. Kihlströmillä diagnosoitiin keväällä 2023 melanooma eli ihosyöpä. Hän osallistui vuoden 2024 Suuri seikkailu -tv-ohjelmaan. == Teokset == * Pannaan menemään – Kaksi tarinaa rakkaudesta, Kustannusosakeyhtiö Kosmos, 2017, ISBN 978-952-714-4398 * Iso O – matkaopas huipulle, Kustannusosakeyhtiö Kosmos, 2018 ISBN 978-952-714-4671 * Iso O – harjoituskirja, Kustannusosakeyhtiö Kosmos, 2019 ISBN 978-952-714-4664 * Oikeilla nimillä – seksuaalikasvatusopas aikuisille, Kustannusosakeyhtiö Kosmos, ISBN 20209789523520547 == Lähteet == Luokka:Suomalaiset tietokirjailijat Luokka:Suomalaiset somevaikuttajat Luokka:Suomalaiset televisiojuontajat Luokka:Podcast-juontajat Luokka:Vuonna 1985 syntyneet Luokka:Elävät henkilöt
Ida Karimaa

Ida Karimaa on suomalainen palkittu musiikkitoimittaja. Karimaa on tullut tunnetuksi YleX:n musiikkitoimittajana vuodesta 2015 lähtien, ensin Uuden Musiikin Iltavuorosta, myöhemmin Uuden Musiikin X -ohjelmasta jossa hän toimi aisaparinaan Anne Lainto . Vuonna 2020 Karimaa siirtyi luotsaamaan Monsp Records -levy-yhtiötä. YleX:llä työskennellessään Karimaa toimi myös dj:nä eri festivaaleilla yhdessä Anne Lainnon kanssa. == Lähteet == Luokka:Suomalaiset toimittajat Luokka:Musiikkitoimittajat Luokka:Elävät henkilöt
Heidi Kinnunen

Heidi Kinnunen on suomalainen ravitsemusasiantuntija, somevaikuttaja, valmentaja sekä yksi Tiedenaiset-yhteisön perustajista. Koulutukseltaan Kinnunen on terveystieteiden maisteri pääaineenaan ravitsemustiede. Kinnunen opiskelee Itä-Suomen yliopistossa tehden väitöskirjaa ihmisen ruokasuhteesta ja syömisen moraalisuudesta. Heidi Kinnunen kirjoittaa luotettavaa, ymmärrettävää ja tutkimuksiin perustuvaa tietoa ihmisen ravitsemuksesta ja ruokakäyttäytymisestä omien sosiaalisten medioidensa kautta sekä vaikuttajana yhdessä muiden Tiedenaisten kanssa yhteisön sosiaalisten medioiden kautta. Heidi Kinnusen ja muiden Tiedenaisten yhteinen esikoisteos To do: terveys ilmestyi vuonna 2021. Heidi Kinnusen ja Tiedenaisten viestintä sosiaalisessa mediassa on ollut merkittävää ja Tiedenaiset-yhteisön ravitsemusvaikuttaminen palkittiin vuoden 2020 Ravitsemustekona Ravitsemusterapeuttien yhdistys ry:n toimesta. == Teokset == * To do: terveys. Tuuma-kustannus, 2021. ISBN 978-952-370-106-9 == Lähteet == == Aiheesta muualla == * Heidi Kinnusen tili Instagramissa * Heidi Kinnusen blogi Luokka:Elävät henkilöt Luokka:Syntymävuosi puuttuu Luokka:Ravintoasiantuntijat Luokka:Suomalaiset somevaikuttajat
Maija Kajanto

Maija Kajanto (s. 1978 Hämeenlinna) on suomalainen kirjailija, toimittaja ja viestinnän asiantuntija. Hän asuu Helsingissä. Hän on asunut lapsuutensa Hämeenlinnassa ja valmistunut filosofian maisteriksi Turun yliopistosta pääaineenaan kotimainen kirjallisuus. Kajanto on työskennellyt muun muassa tuottajana Otavamedian yritysjulkaisuja tuottavassa yksikössä ja viestintäpäällikkönä Myllylahti-kustantamossa. Kajanto on kirjoittanut viihteellisen Titta-trilogian, jonka osia ovat Mittoja ja tilaustöitä (2019), Itsepä tilasit (2020) ja Kuin tilauksesta (2021). Trilogiassa käsitellään huomoristisesti muun muassa työelämän vaatimuksia, äitiyttä ja remontoimista. Hän aloitti trilogian kirjoittamisen vuonna 2012 murrettuaan nilkkansa ja jouduttuaan sen vuoksi pakkolepoon. Kajanto on kirjoittanut myös Kahvila Koivu -sarjan, jonka aloittaa Korvapuustikesä. Kajannon perheeseen kuuluu avomies ja yksi lapsi. == Teokset == * Mittoja ja tilaustöitä. Espoo: Myllylahti, 2019, ISBN 978-952-356-025-3. * Itsepä tilasit. Espoo: Myllylahti, 2020. ISBN 978-952-356-117-5. * Kuin tilauksesta. Espoo: Myllylahti, 2021. ISBN 978-952-356-234-9. Kahvila Koivu -sarja * Korvapuustikesä. Helsinki: WSOY, 2022. ISBN 978-951-0-48098-4. * Taatelitalvi. Helsinki: WSOY, 2022. ISBN 978-951-0-48994-9. * Sahramisyksy. Helsinki: WSOY, 2023. ISBN 9789510493762. == Lähteet == == Aiheesta muualla == * Maija Kajannon kotisivut Luokka:Suomalaiset kirjailijat Luokka:Suomalaiset toimittajat Luokka:Vuonna 1978 syntyneet Luokka:Elävät henkilöt
Helena Karihtala

Margit Helena Karihtala-Koski (ent. Karihtala, o.s. Säkkinen, s. 21. elokuuta 1968) on suomalainen sisustussuunnittelija ja entinen malli. == Ura == Kiimingistä Oulun läheltä kotoisin oleva Karihtala-Koski tuli tunnetuksi vuoden 1988 Miss Suomi -kilpailusta. Hän ei sijoittunut, mutta hänet valittiin lehdistön ihannetytöksi. Hän toimi pitkään mallina. Karihtala-Koski toimi MTV3-kanavan T.i.l.a.-ohjelman (2001–2011) sisustussuunnittelijana vuodesta 2005. Karihtala-Koski oli mukana Hjallis Harkimon neuvonantajana vuoden 2009 Diili-kilpailussa. == Yksityiselämä == Helena Säkkinen avioitui Aki Karihtalan kanssa kesällä 1996. He erosivat vuonna 2008. Pariskunnalla on yksi tytär. Karihtala kihlautui Hjallis Harkimon kanssa vuonna 2009. He erosivat vuonna 2012. Karihtala avioitui Marko Kosken kanssa vuonna 2014 ja otti käyttöön nimen Karihtala-Koski. Hän käyttää sisustussuunnittelijana kuitenkin nimeä Helena Karihtala. == Teokset == * Sisustajan käsikirja. Cozy Publishing, 2019. ISBN 978-952-705-4352 * Funktio. Cozy Publishing, 2019. ISBN 978-952-705-4956 == Lähteet == Luokka:Sisustussuunnittelijat Luokka:Suomalaiset mallit Luokka:Vuonna 1968 syntyneet Luokka:Elävät henkilöt
Hanna Kuusela

Hanna Kuusela (s. 1982 Vantaa) on suomalainen sosiologi, kulttuurintutkija ja tietokirjailija. Hän työskentelee sosiologian apulaisprofessorina Jyväskylän yliopistossa. Aiemmin hän toimi akatemiatutkijana Tampereen yliopistossa ja sekä luottamusmiehenä ja yliopiston konsistorin jäsenenä. Kuusela on taloussosiologian ja mediakulttuurin dosentti Turun ja Tampereen yliopistoissa. Kuusela väitteli Lontoon yliopiston Goldsmiths’ Collegessa vuonna 2011 aiheella What Can a Book Do? Following a Book through a Literary Controversy and a War. The Case of The Bookseller of Kabul. Vuonna 2019 Kuusela julkaisi yhdessä Anu Kantolan kanssa vertaisarvioidun teoksen Huipputuloiset, joka käsittelee 2000-luvun vaurasta eliittiä Suomessa. Kirja oli ilmestymisvuonnaan tietokirjallisuuden Finlandia-ehdokas. Kuusela on Attac ry:n entinen puheenjohtaja. Hän on toiminut myös Kulttuurintutkimus-lehden päätoimittajana. Kuuselan puoliso on Vastapaino-kustantamon toimitusjohtaja Kimmo Jylhämö. == Teoksia == * Kuusela, Hanna & Rönkkö, Mika (toim.): Puolueiden kriisi. Into. 2008. ISBN 9789520101282 * Bruun, Otto & Eskelinen, Teppo & Kauppinen, Teppo & Kuusela, Hanna (toim.): Immateriaalitalous : kapitalismin uusin muoto. Gaudeamus. 2009. ISBN 9789524956734 * Jylhämö, Kimmo & Kuusela, Hanna (toim.): Politiikkaa, idiootti! Into. 2009. ISBN 9789520103651 * Kuusela, Hanna & Ylönen, Matti: Konsulttidemokratia. Gaudeamus. 2013. ISBN 9789524957984 * Kantola, Anu & Kuusela, Hanna: Huipputuloiset. Vastapaino. 2019. ISBN 9789517687133 * Kollaboraatio: Yhteistekijyys nykykirjallisuudessa ja taiteessa. Vastapaino. 2020. ISBN 9789517688345 * == Lähteet == Luokka:Suomalaiset sosiologit Luokka:Kulttuurintutkijat Luokka:Suomalaiset tietokirjailijat Luokka:Elävät henkilöt Luokka:Vuonna 1982 syntyneet
Kalettoman rautatieasema

Kalettoman rautatieasema on Kalettoman kylässä Keuruulla sijaitseva rautatieasema. Asema perustettiin vuonna 1925 Haapamäki–Jyväskylä-radan perusparantamisen yhteydessä. Kaleton oli uuden radan ainoa uusi liikennepaikka. Kalettomalla oli radan läheisyydessä Kalettomankankaan sorakuoppa, josta ajettiin soraa radan uusille penkereille. Kalettoman liikennepaikalla on yksi sivuraide, joka oli vielä 80-luvulla läpiajettava. Sivuraiteella kuormattiin puutavaraa vaunuihin. Nykyisin sivuraiteelle ajetaan yhden vaihteen kautta, jolloin liikennepaikkaa kutsutaan linjavaihteeksi. Liikennepaikalla pysähtyivät paikallisjunat vuoteen 3. kesäkuuta 1984 asti, jolloin sen matkustajaliikenne lopetettiin. == Lähteet == Luokka:Keuruun rautatieliikennepaikat
Marjo Vuorikoski

Marjo Vuorikoski (s. 1952) on suomalainen kasvatustieteen tohtori ja entinen yliopistonlehtori Tampereen yliopistossa. Hän on julkaissut artikkeleita kriittisestä ja feministisestä pedagogiikasta sekä toimittanut kriittisen pedagogiikan ja kasvatustieteen teoksia. Hänen sosiaalityön tekijöiden koulutusta käsittelevä väitöskirjansa Tampereen yliopistolle (1999) oli otsikoitu Sosiaalityön professionaalistuminen ja koulutus. Vuorikoski on työskennellyt Tampereen yliopistossa sekä kasvatustieteen laitoksen yliassistenttina että yliopistonlehtorina. Häntä on kutsuttu suomalaiseksi hooks-asiantuntijaksi, sillä hän on kirjoittanut kasvatustieteilijä bell hooksin pedagogisista ajatuksista useita artikkeleita tieteellisiin lehtiin, sekä toimittanut teoksen Vapauttava kasvatus suomennoksen. == Teoksia ja toimituksia == * * * * * * * * == Lähteet == == Aiheesta muualla == *Marjo Vuorikoski (2001) Constructing Personal and Professional Identity during Teacher Education (Washington D.C.: ERIC Clearinghouse; 15-sivuinen katsausartikkeli; myös pdf) (ed.gov) Luokka:Suomalaiset kasvatustieteilijät Luokka:Vuonna 1952 syntyneet Luokka:Elävät henkilöt
Paul Schneider

Paul Andrew Schneider (s. 16. maaliskuuta 1976 Oakland, Kalifornia) on yhdysvaltalainen näyttelijä. Hänellä oli rooli tv-sarjassa Puisto-osasto Mark Brendanawiczinä kahtena ensimmäisenä kautena sekä Dick Liddilin rooli elokuvassa Jesse Jamesin salamurha pelkuri Robert Fordin toimesta. == Lähteet == Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt